Επαγγελματικοί κίνδυνοι των Ελλήνων ενδοδοντολόγων: Εθνική επιδημιολογική μελέτη:
Creators: name: Ζάρρα, Θεοδώρα Δημητρίου
Publisher: name: Aristotle University of Thessaloniki
Year: 2012
Subjects: Επαγγελματικοί κίνδυνοι
Ενδοδοντολογία
Μέτρα πρόληψης
Occupational hazards
Endodontics
Preventive measures

description: Στην οδοντιατρική, οι επαγγελματικοί κίνδυνοι σχετίζονται με τη μόλυνση με βιολογικά υγρά, την έκθεση στην ιονίζουσα ακτινοβολία, τις αλλεργικές αντιδράσεις, τις δερματίτιδες, τα εγκαύματα, τους οφθαλμικούς τραυματισμούς, τα ακουστικά και αναπνευστικά προβλήματα/ερεθισμούς και την προοδευτική ανάπτυξη μυοσκελετικών διαταραχών και οφθαλμικών παθήσεων. Σκοπός της παρούσας μελέτης ήταν να διερευνηθούν οι επαγγελματικοί κίνδυνοι που αντιμετωπίζουν οι Έλληνες ενδοδοντολογοι, τα μέτρα προστασίας που λαμβάνουν, τα θεραπευτικά μέτρα που ακολουθούν όταν προκύψουν επαγγελματικές παθήσεις και να συσχετισθούν τα ευρήματα με τα προσωπικά και επαγγελματικά τους χαρακτηριστικά. Πραγματοποιήθηκε επιδημιολογική μελέτη στην οποία κλήθηκαν να συμμετάσχουν οι ενδοδοντολόγοι, οι οποίοι ασκούν την οδοντιατρική στην Ελλάδα. Τα προσωπικά και επαγγελματικά τους χαρακτηριστικά, καθώς και πληροφορίες σχετικές με τα επαγγελματικά προβλήματα υγείας που αντιμετώπισαν τα τελευταία 5 χρόνια συλλέχθηκαν μέσω συνεντεύξεων, οι οποίες στηρίχθηκαν σε ερωτηματολόγιο. Το ποσοστό ανταπόκρισης ήταν 83,7%. Ο ετήσιος αριθμός διαδερμικών τραυματισμών ήταν 1,35 ανά ενδοδοντολόγο. Η άσκηση οδοντιατρικής 4 χεριών σχετιζόταν με μειωμένο αριθμό διαδερμικών τραυματισμών, ενώ η άσκηση χειρουργικής ενδοδοντίας αύξανε τη συχνότητα εμφάνισής τους. Οι Έλληνες ενδοδοντολόγοι εμφάνισαν υψηλό βαθμό συμμόρφωσης με τα μέτρα πρόληψης των μολύνσεων. Το 35,5% των τραυματισμένων ενδοδοντολόγων από χρησιμοποιημένα εργαλεία έκαναν ορολογικές εξετάσεις. Το 73,3%, 60,8%, 32,5%, 14,2%, 9,2% και 25% των συμμετεχόντων ανέφεραν έναν τουλάχιστον οφθαλμικό τραυματισμό, μυοσκελετική διαταραχή, δερματική αντίδραση, αναπνευστικό ερεθισμό, ακουστικό πρόβλημα και έγκαυμα αντίστοιχα τα τελευταία 5 χρόνια. Οι σημαντικότεροι προγνωστικοί παράγοντες πρόκλησης ενός τουλάχιστον οφθαλμικού ατυχήματος ήταν η τακτική χρήση μεγεθυντικών μέσων και τα χρόνια κλινικής εμπειρίας μετά την αποφοίτηση, ενώ για την εμφάνιση μυοσκελετικών διαταραχών η υιοθέτηση άβολων στάσεων, η τακτική διεξαγωγή διατατικών ασκήσεων και ο αριθμός των ασθενών που θεραπεύονταν ανά ημέρα, σύμφωνα με τα αποτελέσματα της ανάλυσης με λογιστική παλινδρόμηση. Το φύλο και τα ιστορικά δερματικής ατοπίας και δερματικού εκζέματος παρουσίασαν σημαντική συσχέτιση με την εμφάνιση δερματικών αντιδράσεων. Συσχέτιση επίσης εμφανίστηκε ανάμεσα στην ύπαρξη δερματικής ατοπίας και αναπνευστικών προβλημάτων. Για την προστασία τους από την ιονίζουσα ακτινοβολία, το 100% των ερωτηθέντων έλεγξαν με ακτινοφυσικό τη σωστή εγκατάσταση του ακτινογραφικού μηχανήματος πριν την αρχική του χρήση και το 22,5% ανέφεραν ότι κάνουν τακτικούς ελέγχους της σωστής λειτουργίας του σε διαστήματα μικρότερα ή ίσα των τριών ετών. Συμπερασματικά, οι Έλληνες ενδοδοντολόγοι βιώνουν επαγγελματικά προβλήματα υγείας. Το συχνότερα αναφερόμενο μεταξύ αυτών είναι οι διαδερμικοί τραυματισμοί.
description: In dentistry, occupational hazards include exposure to biological fluids, skin reactions, exposure to ionizing radiation, acoustic and respiratory problems, burns/scalds and the progressive development of ocular problems and musculoskeletal disorders. The aims of the present study were to investigate occupational hazards among Greek endodontists, the measures adopted to prevent their incidence and the therapeutic measures taken after the development of disorders as well as possible associations between personal and professional data and the incidence of occupational health problems. A survey was conducted among all endodontists who practice in Greece. Personal and professional data as well as information on occupational health problems that appeared in the past 5 years were collected through interviews based on a questionnaire. The response rate was 83.7%. The percutaneous injury rate was estimated at 1.35. The practice of four-handed endodontics was associated with a reduced number of percutaneous injuries; the performance of surgical endodontics increased their incidence. Greek endodontists showed a high level of compliance with infection control measures. Thirty five point five percent of injured endodontists carried out serological examination after the injuries by used instruments. Seventy three point three percent, 60.8%, 32.5%, 14.2%, 9.2% and 25% of the participants reported at least one ocular accident, musculoskeletal disorder, skin reaction, respiratory irritation, acoustic problem and burn respectively in the past 5 years. Logistic regression identified the regular use of at least one means of magnification and the years of clinical practice since graduation as significant predictors for the incidence of ocular accidents; the adoption of awkward postures, the regular conduction of stretching exercises and the number of patients treated per day were significant predictors for musculoskeletal disorders. The history of atopy was significantly associated with the incidence of skin reactions as well as respiratory problems. All participants reported the check of the proper operation of the radiographic device by a radiophysicist prior to its introduction into clinical use and 22.5% reported regular check of the device at designated intervals equal to or shorter than 3 years. In conclusion, Greek endodontists experience a certain amount of occupational health problems. Percutaneous injuries were the most commonly reported problem. Most endodontists comply with the majority of the indicated preventive measures.